Захопленыя водгукі, шчаслівыя ўсмешкі 72 педагогаў, якія з усёй Беларусі прыехалі ў Мінск за сваімі пасведчаннямі аб заканчэнні дыстанцыйнага курса па актыўнай ацэнцы, — сведчанне таго, што для іх фініш — гэта старт ад тэорыі да практыкі. У той жа час гэта іх настрой на дадзены хвалюючы момант: заканчэнне вучобы, сустрэча з арганізатарамі курсаў, ментарамі, а як жа будзе на самай справе? Ці гатовы яны да перамен, ці могуць іх ажыццяўляць самастойна? Ці змогуць “змалаціць нажатае”?